इशारा कर गाड़ी रुकवाई, डायल किया 911, बोलीं- मैं सायकायट्रिक एपिसोड से गुजर रही हूं
Amanda Bynes Mental Health मीडिया रिपोर्ट्स के मुताबिक बदहवासी की हालत में अमांडा ने खुद इमरजेंसी नंबर डायल किया और मदद के लिए पुलिस को बुलाया।
हाल ही में अमेरिकन एक्ट्रेस अमांडा बायंस लॉस एंजेलिस की सड़कों पर बिना कपड़ों के घूमती नजर आईं। मीडिया रिपोर्ट्स के मुताबिक बदहवासी की हालत में अमांडा ने खुद इमरजेंसी नंबर डायल किया और मदद के लिए पुलिस को बुलाया। फिलहाल, अमांडा को इलाज के लिए सायकायट्रिक वॉर्ड में भेजा गया है।
एनबीसी न्यूज के मुताबिक अमांडा ने सड़क पर हाथ दिखाकर गाड़ी रोकी और फिर ड्राइवर से मदद मांगी। उन्होंने ड्राइवर से कहा कि- मैं सायकायट्रिक ऐपिसोड से गुजर रही हूं। मुझे मदद की जरूरत है। उन्होंने ड्राइवर की मदद से खुद 911 को कॉल कर मदद के लिए बुलाया।
दवाइयां नहीं ले रही थीं अमांडा- एक्स बॉयफ्रेंड 
एनबीसी न्यूज के मुताबिक लंबे समय से अमांडा अपनी फैमिली से अलग रह रही हैं। अमांडा के एक्स बॉयफ्रेंड पॉल माइकल ने मीडिया को बताया कि कुछ समय से अमांडा अपनी दवाइयां नहीं ले रही हैं।
इस हादसे की खबर मिलते ही अमांडा के फैन ने ट्वीट किया- चाइल्ड हुड स्टारडम और ग्लेमर ने अमांडा पर बहुत प्रेशर डाला है। जो उनके साथ हो रहा है, वो उससे बेहतर डीजर्व करती हैं। अमांडा इतनी टैलेंटेड और खूबसूरत हैं, उन्हें इस तरह देखकर मेरा दिल टूट जाता है।
अमांडा ने खुद की मदद की ये बड़ी बात 
एक और यूजर ने लिखा- ये बात की अमांडा ने चलती हुई गाड़ी को इशारा कर रोका, उन्हें बताया की वो सायकायट्रिक एपिसोड से गुजर रही हैं और अपनी मदद के लिए खुद 911 को बुलाया, ये बड़ी बात है। मुझे उम्मीद है कि इसके बाद उनके लिए चीजें सुधर जाएंगी। जब वो ठीक हो जाएंगी, तब उन्हें अपनी बहादुरी पर गर्व होगा।
मदद के लिए ड्राइवर का शुक्रिया 
वहीं एक यूजर ने लिखा- उस ड्राइवर की भी तारीफ करनी चाहिए जिसने बीच सड़क में गाड़ी रोककर ऐसी लड़की की मदद की जिसके शरीर पर कपड़े तक नहीं थे। अक्सर लोग ऐसी सिचुएशन का गलत फायेदा उठाते हैं। लेकिन, अमांडा ने ऐसा नहीं किया। मुझे अमांडा के साथ ही उस ड्राइवर पर भी गर्व है।
बाइपोलर डिसऑर्डर से जूझ रही हैं अमांडा 
2013 में उनके लिए चीजें तब और बिगड़ गईं जब उन्होंने अपने पड़ोसी की कार पार्किंग में आग लगा दी। इस आग में उनके पड़ोसी का कुता बुरी तरह झुलस गया था।
लगभग एक साल पहले कोर्ट ने अमांडा को कंजर्वेशन हाउस से बाहर जाने की परमिशन दी थी। अमांडा ने बाहर जाने के लिए याचिका दायर की थी। 2013 से कंजर्वेशन हाउस में अमांडा अपने पेरेंट्स की कस्टडी में थीं। अमांडा को मेंटल हेल्थ की वजह से कंजर्वेशन हाउस में रखने की सलाह दी गई थी।
अमांडा बायंस ने 24 साल की उम्र में छोड़ी एक्टिंग 
1999 से 2002 के बीच 13 साल की उम्र में एक्ट्रेस अमांडा बायंस ने ‘द अमांडा शो’ के तीन सीजन होस्ट किए। इस कॉमेडी शो से उन्हें चाइल्ड आर्टिस्ट के तौर पर पहचान मिली। अमांडा ने ‘फास्ट एंड फ्यूरियस’ फ्रेंचाइजी, ‘हॉल पास’, ‘रोबोट्स’. ‘बिग फैट लायर’ जैसी बड़ी फिल्मों में भी काम किया है।
ये बताते हुए अमांडा ने कहा था कि मैं जानती हूं कि 24 साल की उम्र रिटायर होने के लिए काफी कम है लेकिन मुझे अब एक्टिंग करने में मजा नहीं आता है। 2018 में एक इंटरव्यू में अमांडा ने बताया कि उन्होंने एक्टिंग से कदम इसलिए पीछे हटा लिए क्योंकि वो सेल्फ एस्टीम के इशू से जूझ रही थीं।